CELEX: 32012D0008
Language: lv
Date: 2011-12-14 00:00:00
Title: 2012/8/ES: Padomes Lēmums ( 2011. gada 14. decembris ) par nostāju, kas Eiropas Savienībai jāieņem Pasaules Tirdzniecības organizācijas ministru konferencē par atbrīvojuma piešķiršanu, lai ļautu noteikt preferenču režīmu vismazāk attīstīto valstu pakalpojumiem un pakalpojumu sniedzējiem

7.1.2012   
            
            
               LV
            
            
               Eiropas Savienības Oficiālais Vēstnesis
            
            
               L 4/16
            
         PADOMES LĒMUMS
   (2011. gada 14. decembris)
   par nostāju, kas Eiropas Savienībai jāieņem Pasaules Tirdzniecības organizācijas ministru konferencē par atbrīvojuma piešķiršanu, lai ļautu noteikt preferenču režīmu vismazāk attīstīto valstu pakalpojumiem un pakalpojumu sniedzējiem
   (2012/8/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 91. pantu, 100. pantu un 207. panta 4. punkta pirmo daļu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Marakešas līguma par Pasaules Tirdzniecības organizācijas (“PTO”) izveidošanu IX pantā noteiktas procedūras, saskaņā ar kurām piešķir atbrīvojumus attiecībā uz daudzpusējiem tirdzniecības līgumiem PTO nolīguma 1.A, 1.B vai 1.C pielikumā un to pielikumos.
            
         
               (2)
            
            
               Ir lūgts atbrīvojums, saskaņā ar kuru PTO dalībvalstis varētu noteikt preferenču režīmu vismazāk attīstīto valstu pakalpojumiem un pakalpojumu sniedzējiem, vienlaikus nepiešķirot tādu pašu režīmu līdzīgiem visu pārējo PTO dalībvalstu pakalpojumiem un pakalpojumu sniedzējiem, izņēmuma kārtā atkāpjoties no Vispārējās vienošanās par pakalpojumu tirdzniecību II panta 1. punkta saistībām.
            
         
               (3)
            
            
               Eiropas Savienības interesēs ir atbalstīt minēto atbrīvojuma lūgumu un tādējādi noslēgt daļu no Dohas Attīstības programmas sarunām par pakalpojumiem, kas ir īpaši nozīmīgi vismazāk attīstītajām valstīm, kuras ir PTO dalībvalstis,
            
         IR PIEŅĒMUSI ŠO LĒMUMU.
   1. pants
   Savienības nostāja PTO ministru konferencē ir atbalstīt lūgumu saskaņā ar Marakešas līguma par Pasaules Tirdzniecības organizācijas izveidošanu IX panta 3. punktu, piešķirt atbrīvojumu, kurš ļauj PTO dalībvalstīm noteikt preferenču režīmu vismazāk attīstīto valstu izcelsmes pakalpojumiem un pakalpojumu sniedzējiem.
   2. pants
   Šis lēmums stājas spēkā tā pieņemšanas dienā.
   
      Ženēvā, 2011. gada 14. decembrī
      
         
            Padomes vārdā –
         
            priekšsēdētājs
         
         M. NOGAJ